open-index/open-wikipedia-markdown huggingface dataset:
Wan Hanafi Su

**Wan Hanafi Wan Su** (Jawi: وان حنفي وان سو; lahir 30 Ogos 1950) ialah seorang pelakon lelaki Malaysia. Beliau memulakan kerjaya lakonannya pada era 70-an dan sepanjang kerjayanya, beliau telah berlakon dalam lebih 100 drama dan 20 filem. Drama pertama beliau berjudul *Wira* pada 1978 iaitu drama pertama RTM berwarna. Pada Mei 2019, *[[Harian Metro]]* menyenaraikan beliau sebagai salah seorang daripada 10 pelakon senior Malaysia paling laris sepanjang zaman.

## Kehidupan awal
Wan Hanafi dilahirkan pada 30 Ogos 1950 di Besut, Terengganu. Beliau berasal daripada keluarga seni, abangnya, Wan Mustafa atau lebih dikenali dengan panggilan Wan Po merupakan tokoh ukiran kayu terkenal negara dan diiktiraf kerajaan sebagai Adiguru Kraf. Wan Po membuka sebuah bengkel dan ukir di Alor Lintang tidak jauh daripada tempat Wan Hanafi menjalankan perniagaan.

## Kehidupan peribadi
Beliau mempunyai seorang anak perempuan bernama Budi Citawan, di mana sebelum ini pernah menjalinkan hubungan dengan Remy Ishak. Selain itu, beliau juga mengisi masa lapang dengan menjual nasi beraneka di Besut dan mempunyai sebuah gerai di Alor Lintang bersama isteri. Beliau sangat mengagumi pelakon Hollywood, Marlon Brando, Robert De Niro dan Al Pacino.

## Kerjaya

Beliau memulakan kerjayanya pada 1978 dengan dengan drama pertama lakonannya, *Wira* kemudian diikuti oleh watak pembantu dalam drama Panggung RTM, *Kalut*.

Wan Hanafi memegang watak utama bersama Yus Waisar dan Sharmila Rabbi dalam telefilem *Airmata Papa* arahan Jurey Latiff Rosli dan seterusya berlakon dalam telefilem *Ku Yakin Berlaku* lakonan Pierre Andre dan Airis Yasmin.

Bekerjasama dengan pelakon-pengarah, Sabri Yunus, Wan Hanafi menjayakan watak Pak Hassan dalam telefilem *Hari-Hari Terakhir Seorang Seniman* yang diaptasi dari novel karya Sasterawan Negara ke-10, Anwar Ridhwan. Telefilem ini turut dibintangi oleh Zul Huzaimy, Mardiana Alwi, Nam Ron, Amerul Affendi dan Hushairy Hussein, dan dipertontonkan di Astro Box Office Movies Tayangan Hebat bermula 1 Jun 2013.

Pada 2014, Hanafi melakonkan watak Pak Awang dalam filem *[[Lelaki Harapan Dunia]]* arahan Liew Seng Tat yang dicalonkan di Anugerah Akademi bagi Filem Bahasa Asing Terbaik di Anugerah Akademi ke-88. Setahun kemudian, beliau muncul dalam filem *[[Gangsterock Kasi Sengat]]* arahan sulung Soffi Jikan. Beliau juga berlakon bersama Shaheizy Sam dan Zizan Razak dalam filem aksi, *[[Polis EVO]]* arahan Ghaz Abu Bakar; memegang watak Adli Hashim.

Wan Hanafi mencipta sejarah dengan menghadiri majlis permaidani merah Festival Filem Cannes yang berlangsung pada 16 Mei 2016, yang mana filem *[[Apprentice]]* lakonannya, dipertontonkan di sana.

Beliau menjayakan watak tajuk dalam filem drama *[[Luqman (filem)|Luqman]]* arahan Mahadi J. Murat yang mengisahkan tentang Luqman, seorang penyair yang bergelut untuk mencari penonton menghargai untuk hasil seni beliau.

## Filemografi

### Filem

### Drama

### Telefilem

## Anugerah dan pencalonan

## Rujukan

## Pautan luar
*
Wakaf Mempelam

**Wakaf Mempelam** dapat merujuk kepada beberapa subjek iaitu:
* Kampung Wakaf Mempelam, kampung di Terengganu, Malaysia
* Sekolah Kebangsaan Wakaf Mempelam, sekolah kebangsaan di Terengganu, Malaysia
* Wakaf Mempelam (kawasan negeri), kawasan pilihan raya negeri dalam Dewan Undangan Negeri Terengganu
Saimon Tarikat

LKPL **Saimon Tarikat** adalah seorang anggota tentera Malaysia yang berasal dari Kampung Parit Rambai Ulu, Pontian, Johor. Beliau telah dikurniakan pingat Seri Pahlawan Gagah Perkasa pada  1 Jun 1983  di atas keberaniannya semasa pertempuran dengan pemberontak komunis semasa menjalankan operasi di Kampong Titi.

Pada 25 Jan 1983 berdasarkan kepada maklumat tentang aktiviti pemberontak komunis, anggota PKPT seramai 12 orang diatur gerak dalam misi khas di Kampong Titi. Kumpulan ini dipecahkan kepada tiga kumpulan kecil. Dalam keadaan samar di waktu malam, LKpl Saimon dan seorang rakannya melihat dua orang pemberontak komunis sedang menuruni bukit.

Tanpa berlengah mereka membuat serangan dan melepaskan beberapa tembakan. Di waktu itu, seorang pemberontak wanita menjerit memberi amaran supaya kawannya melarikan diri. Dalam situasi genting itu, LKpl Saimon dengan berani merangkak menaiki teres bukit menghampiri wanita tersebut untuk membunuhnya. 

Tindakannya itu menarik perhatian seorang pemberontak lelaki yang terus melepaskan tembakan dan mengenai LKpl Saimon. Beliau terkorban dalam pertempuran tersebut. Dalam operasi ini dua pemberontak komunis berjaya dibunuh. Dua laras senjata bersama peluru adalah antara yang telah dirampas daripada pemberontak. 

## Rujukan
* Keberanian Dan Pengorbanan 
* KPL SAIMON BIN TARIKAT SP.
* PM dianugerah Beret Hijau Kehormat
Rasli Buang

TPR **Rasli Buang** adalah seorang anggota tentera Malaysia yang berasal dari berasal dari Kampung Buntal Lumut, Kuching, Sarawak.  Beliau telah dikurniakan pingat Seri Pahlawan Gagah Perkasa pada  7 Jul 1972 di atas keberaniannya semasa pertempuran antara Terup No. 3, Skuadron X dengan pemberontak komunis semasa menjalankan operasi di Hutan Perlop. 

Dalam pertempuran tersebut yang berlaku pada 6 Jul 1971, Terup No. 3, Skuadron X yang turut dianggotai oleh Tpr Rasli ditugaskan ke Hutan Perlop untuk misi khas memusnahkan musuh. Semasa sedang meronda, mereka telah diserang hendap oleh segerombolan pemberontak komunis. 

Dalam serangan tersebut, dua anggota mendapat kecederaan akibat ditembak, Tpr Rasli membalas tembakan musuh sambil bergerak dengan berani berusaha untuk menghampiri rakannya yang tercedera bagi memberikan bantuan. Dalam usaha tersebut, Tpr Rasli terkena satu tembakan pemberontak pada bahagian lehernya dan terkorban ditempat kejadian.  

Dalam pertempuran itu, angka kematian mahupun kecederaan bagi pihak musuh tidak diperolehi sementara Terup No. 3 mengalami dua kematian dan seorang tercedera. 

## Rujukan
* Keberanian Dan Pengorbanan
Mat Aznan Awang

**[[Koperal]] Mat Aznan Awang** (28 Disember 1960 &ndash; 4 Oktober 1993) ialah seorang anggota tentera Malaysia yang berasal dari Kampung Parit Panjang, Baling, Kedah. Pada 4 Oktober 1993 Allahyarham Kpl Mat Aznan terlibat dalam misi menyelamat 70 orang Renjer AS dan lima orang anggota Tentera Udara Amerika Syarikat yang dikepung di kawasan Pasar Bakhara, Mogadishu, Somalia oleh militia Farah Aideed. Beliau telah dikurniakan pingat SP pada 4 Jun 1994. 

Koperal Mat Aznan Awang telah terbabit dalam misi menyelamat 70 orang Renjer AS dan lima orang anggota Tentera Udara Amerika Syarikat yang dikepung di kawasan Pasar Bakara oleh militia Farah Aideed pada 4 Oktober 1993. Dalam operasi menyelamat tersebut, allahyarham Koperal Mat Aznan bertindak sebagai pemandu Kereta Perisai Pengangkutan Anggota (KPPA) jenis Condor.

Ketika dalam perjalanan, konvoi penyelamat tersebut telah diserang hendap dan kereta perisai yang dipandu oleh Allahyarham telah ditembak dengan senjata anti kereta kebal dari arah hadapan, yang menembusi cermin kalis peluru dan terkena bahagian bahu kiri Allahyarham serta mencederakan sembilan anggota yang lain. 

Dalam peristiwa ini, empat buah Kereta Perisai Pengangkutan Anggota (KPPA) jenis Condor juga musnah. Usaha menyelamat anggota tentera Amerika Syarikat ini telah diteruskan dan dilaksanakan dengan cemerlang oleh anggota MALBAT. 

Sebagai pengiktirafan pengorban wira-wira kita, negara Malaysia telah menganugerah pingat Seri Pahlawan Gagah Perkasa (SP) - Arwah 1042754 Prebet Mat Aznan Bin Awang (dinaikkan pangkat Koperal).

## Kehidupan Peribadi
Allahyarham Koperal Mat Aznan Awang mendirikan rumah tangga dengan pasangannya Siti Zauyah Binti Yahya dan dikurniakan dua anak perempuan iaitu Nor Azlinda dan Hasyimah, Nor Azlinda kini meneruskan kerjaya allahyarham dalam tentera dan bertugas di batalion sama dengan berpangkat Staf Sarjan.

## Rujukan

## Pautan luar
* Keberanian Dan Pengorbanan 
* Black Hawk Down, Mogadishu 1993 - 19th Battalion Royal Malay Regiment in Joint Rescue Operation
Rodat

**Rodat** adalah Tarian tradisional Melayu yang dipercayai berasal dari Timur Tengah dan dibawa ke Terengganu oleh pedagang Acheh pada awal abad ke-19. Istilah Rodat mungkin gabungan dua perkataan Hadrat Baghdad yang bermaksud zikir (lagu-lagu yang memuji Allah dan Nabi Muhammad).

Sehingga tahun 1900-an, Rodat biasanya dilaksanakan oleh semua ahli kumpulan lelaki sahaja dengan gaya asal nyanyian zikir dengan rebana iringan untuk meraikan Maulidur Rasul dan majlis perkahwinan Melayu. Walau bagaimanapun pada tahun 1930, unsur tarian telah dimasukkan dan dilaksanakan oleh penari wadam yang kemudiannya digantikan oleh penari wanita selepas Perang Dunia Kedua. Dengan tambahan tarian dan nyanyian lagu-lagu popular Melayu dan Hindustan dan penari perempuan, Rodat menjadi popular di acara-acara sekular seperti perayaan menuai, Instiadat pertabalan Sultan dan perayaan Hari Kebangsaan Malaysia.
 

Bilangan pemain dan penghibur dalam satu kumpulan Rodat kebiasaannya terdiri antara 20 hingga 26 orang dan terdiri daripada tiga kumpulan berasingan penghibur: pelenggok (12 penari lelaki), pengadi (8 pemain alat muzik Rodat) dan mak inang (4-6 penari perempuan). Pergerakan tarian asas dibahagikan kepada duduk-melutut, gabungan mencangkung dan berdiri (dilakukan terutamanya oleh penari lelaki) dan pergerakan berdiri.

## Seni kata
Antara versi nyanyian rodat termasyhur dipanggil "Ya Hayyu Ya Qayyum," yang memetik zikir-zikir daripada Kitab Hadrat berbahasa Arab. Namun begitu, oleh kerana lagunya dinyanyi oleh masyarakat bukan penutur Arab sepanjang beberapa zaman, seni katanya telah kian berubah mengikut lidah penyanyi sehinggakan sebutannya sudah lari dan beberapa selingan turut ditambah sepanjang iramanya. Meskipun begitu, versi ini tetap menjadi yang paling arus perdana dan disertakan dalam banyak lagu-lagu moden termasuk lagu Inang Rodat oleh Uji Rashid dan dalam persembahan pembukaan Sukan Komanwel 1998 di Kuala Lumpur.

## Rujukan


## Pautan luar
* Buku penuh RODAT
Divisyen (tentera)

**Divisyen** (*Division*) ialah sebuah formasi tentera yang besar, biasanya mempunyai anggota antara 10,000 dan 30,000 askar dan diperintah oleh seorang Mejar Jeneral. Dalam kebanyakan tentera darat, divisyen terdiri daripada beberapa rejimen atau briged; seterusnya, beberapa divisyen biasanya membentuk satu kor. Dalam kebanyakan tentera moden, divisyen cenderung menjadi unit gabungan tempur yang paling kecil dan mampu membuat operasi dengan bebas; ini adalah disebabkan oleh peranan sebagai satu unit dengan pelbagai pasukan  pertempuran dan pasukan bantuan tempur yang sesuai, yang boleh dibahagikan ke dalam pelbagai kombinasi organik.

Walaupun fokus rencana ini adalah pada divisyen tentera darat, dalam penggunaan tentera laut *divisyen* mempunyai makna yang sama sekali berbeza, merujuk sama ada jabatan pentadbiran di atas kapal tentera laut dan kapal pengawal pantai serta markas pantai, atau sub-unit beberapa kapal dalam flotila atau skuadron. Dalam penggunaan pentadbiran, saiz unit adalah berbeza-beza, walaupun biasanya ada divisyen berjumlah kurang daripada 100 orang. Di dalam tentera laut Amerika Syarikat dan Komanwel seorang *pegawai divisyen* (Divo) biasanya berpangkat ensain atau leftenan (JG), tetapi boleh menjadi pegawai yang berpangkat lebih tinggi dalam keadaan tertentu atau di atas kapal perang besar, yang menyelia satu pasukan kelasi dalam melakukan tugas-tugas mereka.

## Lihat juga
*Divisyen Udara
*Senarai divisyen tentera
*
*Organisasi tentera

## Rujukan

* 
* 
* 
*
*
* 

## Pautan luar
*Infantry Divisions (British Army and British Indian Army) 1930–1956
Viktor Yanukovych

**Viktor Fedorovych Yanukovych** (Bahasa Ukraine: Ві́ктор Фе́дорович Януко́вич, ; ; lahir 9 Julai 1950) ialah seorang ahli politik Ukraine yang menjadi Presiden Ukraine dari 2010 hingga diturunkan pada 2014. Beliau mula menjawat pada Februari 2010 selepas memenangi pilihan raya presiden. Empat tahun kemudian, pada 22 Februari 2014, beliau didakwa dan diundi makzul jawatan oleh 328 daripada 334 anggota parlimen Ukraine, Verkhovna Rada yang hadir. Beliau dianggarkan berharta bernilai $12 bilion.

Yanukovych menjadi Gabenor Oblast Donetsk dari 1997 hingga 2002. Kemudian beliau menjadi Perdana Menteri Ukraine dari 21 November 2002 hingga 31 Disember 2004 di bawah Presiden Leonid Kuchma. Selepas gagal dalam pilihan raya presiden 2004, Yanukovych kembali menjadi perdana menteri dari 4 Ogos 2006 hingga 18 Disember 2007 di bawah Presiden Viktor Yushchenko. Selepas akhirnya menjadi presiden pada 2010, Mykola Azarov menggantikan beliau sebagai ketua Parti Wilayah.

November 2013 menyaksikan permulaan siri peristiwa yang membawa kepada penyingkiran beliau sebagai presiden. Yanukovych menolak satu persetujuan hubungan dengan Kesatuan Eropah untuk memberikan peluang kepada jaminan pinjaman dan hubungan lebih rapat dengan Rusia. Ini membawa kepada bantahan popular aman dan pendudukan Medan Kemerdekaan Kiev yang dipanggil Euromaidan oleh penyokong pro-EU. Pada Januari 2014 ia berkembang menjadi pertempuran berdarah di beberapa tempat di Ukraine, antara orang awam dan polis khas..
Selepas perbincangan dengan pembangkang gagal pada Februari 2014, serta selepas lebih 100 orang maut dan 1,100 lagi cedera, anggota parlimen mengundi menurunkan beliau kerana gagal menjalankan tanggungjawab. Pilihan raya bagi melantik presiden baharu dijadualkan pada 25 Mei.

Satu waran tangkap dikeluarkan terhadap Yanukovych pada 24 Februari, mendakwa beliau melakukan jenayah terhadap pembantah.

## Rujukan

## Pautan luar

* Presiden Ukraine — Tapak web rasmi   
* Viktor Yanukovych di Twitter

|-

|-

|-

|-

|-
Song Joong-ki

**Song Joong-ki** (lahir 19 September 1985) ialah seorang pelakon lelaki Korea Selatan.

## Status
### Filem

### Drama

### Rancangan televisyen

### Penampilan video muzik

## Pautan luar

* Song Joong-ki di Blossom Entertainment 
* 
* 
*
Crush (album 2NE1)

***Crush*** (digayakan sebagai ***CRUSH***) merupakan album studio berbahasa Korea kedua bagi kumpulan muzik 2NE1. Ia dilancarkan oleh syarikat YG Entertainment pada 27 Februari 2014. Album ini kebanyakkannya dihasilkan oleh Teddy dengan kerjasama Choice37, G-Dragon, DEE.P, Masta Wu, PK dan Peejay. Ketua kumpulan 2NE1, CL juga menyumbang dalam penghasilan album ini dengan menggubah dan menghasilkan tiga buah lagu termasuklah runut solo beliau sendiri.

## Senarai runut
※ Lagu yang **ditebalkan** merupakan single promosi.

## Sejarah pelancaran

## Rujukan
Saiful Nita

***Saiful Nita*** ialah sebuah siri drama televisyen Malaysia 2012 arahan Amie Maziah, dibintangi oleh Aidil Aziz dan Kilafairy. Siri ini memulakan tayangan perdana di slot Samarinda TV3 dari 4 September 2012 hingga 25 Oktober 2012 menggantikan *[[7 Ramadan (drama)|7 Ramadan]]*.

Siri ini boleh didapati melalui penstriman dalam talian di saluran YouTube rasmi TV3.

## Sinopsis
Mengisahkan Saiful (Aidil Aiziz) disatukan oleh bapanya dengan anak perempuan Tan Sri Sulaiman, Nita (Kilafairy) yang mempunyai sikap suka memberontak dan berfoya-foya. Tujuan bapa Saiful, Datuk Mahmud menyatukan Saiful dan Nita kerana dia ingin mengambil kesempatan di atas kekayaan yang dimilik oleh keluarga Tan Sri Sulaiman. Setelah sebulan bertunang, Nita mula menuntut agar Saiful memutuskan pertunangan mereka. Bagaimanapun Saiful enggan memutuskan tali pertunangan mereka sehinggalah Saiful bertemu dengan seorang wanita yang baik hati bernama Netty.

Sementara itu, Nita yang sedang menjalinkan hubungan dengan Doktor Effendi, telah mendapat satu tamparan hebat apabila dia ditinggalkan oleh kekasihnya. Nita juga mengalami gangguan jiwa dan sering bertindak di luar kawalan. Sebagai ‘tunang’, Saiful bersimpati dengan nasib Nita dan sering berada di sisi Nita. Saiful sanggup melakukan apa sahaja untuk menggembirakan Nita.

Nita mula sedar bahawa Saiful merupakan seorang lelaki yang baik dan dia tidak seharusnya melepaskan lelaki sebaik itu. Nita mula menyukai Saiful. Akan tetapi di dalam hati Saiful kini sudah ada nama wanita lain iaitu Netty.

## Pelakon

### Pelakon utama
* Aidil Aziz sebagai Saiful
* Kilafairy sebagai Nita

### Pelakon pembantu
* Fauzi Nawawi sebagai Dr. Affendi
* Jalaluddin Hassan sebagai Tan Sri Sulaiman
* Arash Mohamad sebagai Dato Mahmud
* Maria Farida sebagai Datin
* Hamidah Wahab sebagai Puan Sri Hasmah
* Linda Hashim sebagai Nora
* Sura Sojangi sebagai Netty
* Arja Lee sebagai Khairi
* Emelie Hanif sebagai Suzi

## Rujukan

## Pautan luar
* Laman web rasmi
Badai Metropolis

***Badai Metropolis*** merupakan drama yang mengisi slot Samarinda antara 6 Januari 2004 -  2 Mac 2004.

## Sinopsis
Drama ini memaparkan kisah pergolakan dunia korporat, perebutan kuasa dan konflik keluarga di kalangan ahli perniagaan, konflik cinta yang turut menjadi unsur utama untuk mewarnai plot-plot utama menerusi drama-drama yang disiarkan di slot Samarinda.

## Pelakon

## Pautan luar
Nassau, Bahamas

**Nassau**  adalah bandar terbesar dan pusat perdagangan utama di Bahamas. Bandar ini mempunyai penduduk 248,948 orang (banci 2010), 70 peratus daripada jumlah keseluruhan penduduk Bahamas iaitu 353,658 orang. Lapangan Terbang Antarabangsa Lynden Pindling adalah lapangan terbang utama bagi Bahamas dan terletak di bandar ini, terletak kira-kira 16 kilometer ke barat pusat bandar Nassau dan mempunyai penerbangan setiap hari ke bandar-bandar utama di Amerika Syarikat, Caribbean, Kanada, dan United Kingdom. Bandar ini terletak di pulau New Providence yang berfungsi sama seperti sebuah daerah perniagaan. Nassau merupakan tapak Dewan Perhimpunan dan pelbagai jabatan kehakiman dan menjadi sejarah kubu kuat lanun di masa lampau.

Pertumbuhan sejarah moden Nassau bermula pada akhir abad kelapan belas, dengan kemasukan pendatang dari Amerika dan hamba-hamba kulit hitam mereka ke Bahamas berikutan tercetusnya Perang Revolusi Amerika. Ramai daripada mereka terus menetap di Nassau walaupun selepas kemerdekaan Bahamas, akhirnya golongan imigran yang datang dari Amerika ini telah melebihi bilangan penduduk asal di pulau Bahamas.

## Iklim

## Lihat juga
New Providence

**New Providence** adalah pulau yang paling ramai penduduk di Bahamas, yang mengandungi lebih daripada 70 peratus daripada keseluruhan populasi di Bahamas. Ia juga menempatkan ibu kota negara Bahamas, Nassau. Pulau ini pada asalnya adalah di bawah kawalan kolonial Sepanyol berikutan penemuan dunia baru benua Amerika oleh pelayar Christopher Columbus, kerajaan Sepanyol menunjukkan minat dalam membangunkan pulau itu dan Bahamas secara keseluruhan lalu menjadikanya sebagai jajahannya. 

Nassau , bandar terbesar di New Providence sebelum ini dikenali sebagai bandar Charles tetapi telah musnah teruk dibakar oleh Sepanyol pada tahun 1684. Ia telah dibangunkan semula dan dinamakan Nassau pada 1695 oleh Nicholas Trott sebagai penghormatan kepada Prince of Orange-Nassau yang menjadi William III dari England. Ketiga-tiga cabang Kerajaan Bahamian dari segi eksekutif, perundangan dan kehakiman adalah beribu pejabat di New Providence bermula saat itu. New Providence juga berfungsi sebagai hab komersial utama di Bahamas. Ia juga merupakan ibu pejabat kepada lebih 400 institusi awam, perbankan, syarikat-syarikat amanah, dan hotel di negara kepulauan ini. Pelabuhannya menjadi pintu masuk utama dengan lebih dua pertiga daripada empat juta pelancong yang melawat Bahamas setiap tahun. 

## Lihat juga
Freeport, Bahamas

**Freeport** merupakan sebuah bandar, daerah dan zon perdagangan bebas di pulau Grand Bahama di bahagian barat laut Bahamas. Pada tahun 1955, Wallace Groves, seorang pembiaya Virginian dengan perusahaan kayu di Grand Bahama, telah diberikan 50,000 ekar (atau 202 km2) dengan kawasan paya besar dan tanah gambut oleh kerajaan Bahamian dengan mandat untuk membangunkan ekonomi kawasan tersebut. Freeport telah berkembang menjadi bandar kedua paling ramai penduduk di Bahamas. 

Lapangan terbang utamanya adalah Lapangan Terbang Antarabangsa Grand Bahama yang menyediakan penerbangan antara bandar. Lembaga Pelabuhan Grand Bahama (GBPA) mengendalikan zon perdagangan bebas, di bawah Perjanjian Hawksbill Creek yang ditandatangani pada Ogos 1955 di mana kerajaan Bahamian bersetuju bahawa aktiviti perniagaan di kawasan Freeport tidak akan membayar cukai sebelum tahun 1980, kemudian dilanjutkan sehingga 2054. Kawasan tanah bergeran juga telah meningkat kepada 138,000 ekar (atau 526 km2).

## Iklim
Freeport mempunyai iklim tropika dengan musim sejuk yang sederhana. Jarang berlaku suhu jatuh di bawah 60 ° F (16 ° C) dengan suhu air yang berbeza-beza antara 72 ° dan 78 ° F. Musim sejuk biasanya kering (dengan pengecualian beberapa hujan kerana cuaca sejuk), manakala musim panas yang biasanya panas dan basah. Walaupun pembekuan tidak pernah dilaporkan di Bahamas, salji dilaporkan bercampur dengan hujan di Freeport pada bulan Januari 1977, pada masa yang sama sajli dilaporkan turun di kawasan Miami. Suhu adalah kira-kira 4.5 ° C (40.1 ° F) pada masa itu.





## Lihat juga
Lusaka

**Lusaka** adalah ibu negara dan bandaraya terbesar di Zambia. Salah satu bandar yang paling pesat membangun di belahan selatan benua Afrika. Lusaka terletak di bahagian selatan pusat dataran tanah tinggi berada di ketinggian kira-kira 1,300 meter (4,265 kaki) dari aras laut. Sehingga tahun 2010, penduduk di bandar ini adalah kira-kira 1.7 juta orang. Lusaka adalah pusat perdagangan dan pentadbiran kerajaan di Zambia dan dihubungkan melalui empat jariangan lebuh raya utama negara menuju ke utara, selatan, timur dan barat. Bahasa Inggeris adalah bahasa rasmi di bandar ini, tetapi Nyanja dan Bemba juga turut digunakan sebagai bahasa umum. 

Sebagai ibu negara, Lusaka adalah kerusi kepada perundangan, eksekutif dan kehakiman kerajaan Zambia, yang menempatkan Perhimpunan Kebangsaan (Parlimen), Rumah Negeri (jawatan Presiden), dan Mahkamah Tinggi. Parlimen terletak di kompleks Parlimen, yang mempunyai sebuah bangunan 15 tingkat. Bandar ini juga merupakan ibu kota kepada wilayah Lusaka Province, wilayah yang paling kecil dan paling ramai penduduk diantara sembilan wilayah di negara ini dan membentuk sebuah daerah pentadbiran dikendalikan oleh Majlis Bandaraya Lusaka. Pada tahun 2007, Datuk Bandar adalah Steven Chilatu dan Timbalan Datuk Bandar adalah Mary Phiri.

## Iklim
Disebabkan oleh ketinggian yang tinggi, ciri-ciri iklim Lusaka adalah subtropika lembap (CWA) mengikut iklim  klasifikasi Köppen. Bulan paling sejuk adalah pada Julai, mempunyai suhu purata bulanan sebanyak 14.9 ° C (58.8 ° F). Lusaka mempunyai musim panas dan musim sejuk yang hangat. Bulan paling panas di bandar ini adalah Oktober, purata suhu bulanan yang tinggi pada kira-kira 32 ° C (90 ° F). Lusaka mempunyai musim hujan dan musim kering dengan musim hujan kebiasaanya setiap tahun yang berkekalan dari Oktober hingga April.

## Lihat juga
Ndola

**Ndola** adalah bandar ketiga terbesar di Zambia dengan penduduk seramai 455,194 orang (banci 2010). Ia adalah pusat perindustrian dan komersial Copperbelt, kawasan lombong tembaga di Zambia. Ia juga adalah ibu kota komersial Zambia dan mempunyai salah satu daripada hanya tiga lapangan terbang antarabangsa di Zambia, yang lainnya adalah di Livingstone dan Lusaka. Bandar ini terletak hanya 10 km dari sempadan negara Republik Demokratik Congo.
* Small reservoirs formed by dams on the Kafubu and Itawa streams flowing through the south-east of the city are used for boating and recreation.

## Bandar berkembar
*  Aldershot, England, United Kingdom
*  Blantyre, Malawi
*  Bentol, Liberia
*  Porto, Portugal
*  Regina, Saskatchewan, Kanada
*  Makhachkala, Russia
*  Harbin, Heilongjiang, China
*  Lubumbashi, Republik Demokratik Congo
*  Walvis Bay, Namibia

## Lihat juga
El Aaiún

**El-Aaiún** (juga ; Hassaniya Arabic: **'; [[Literary Arabic]]:  **', lit. "The Springs"), adalah sebuah bandar di Sahara Barat diasaskan oleh penjajah Sepanyol Antonio de Oro pada tahun 1938. Pada tahun 1940, koloni Sepanyol disini menetapkan El Aaiún sebagai ibu negara Sahara Sepanyol. El-Aaiun juga adalah ibu kota wilayah Laâyoune-Sakia El Hamra.

El Aaiun adalah terjemahan daripada Bahasa Latin dari istilah 'Layoun' dalam Bahasa Arab yang bermaksud "sumber air". Laayoune adalah terjemahan Bahasa Perancis yang digunakan dalam slang bahasa Perancis di Maghribi.

Bandar ini dipisahkan oleh dua batang sungai kering Saguia el Hamra. Di sebelah selatan adalah bandar lama yang dibina oleh penjajah Sepanyol. Gereja dari era penjajah yang masih aktif, paderinya berkhidmat di bandar ini dan sehingga ke Dakhla jauh ke selatan. Sejak tahun 1976 bandar ini telah diduduki dan ditadbir oleh Maghribi, yang mendakwa Sahara Barat sebagai sebahagian daripada wilayahnya.

## Rujukan
Dakhla, Sahara Barat

**Dakhla** (, Barbar: ⴻⴷⴷⴰⵅⵍⴰ, *Ed-Dakhla*, sebelum ini **Villa Cisneros**), adalah sebuah bandar di Sahara Barat di bawah kawalan Maghribi. Ia adalah ibu kota wilayah pentadbiran Maghribi Oued Ed-Dahab-Lagouira. Ia mempunyai kira-kira 55,618 orang penduduk dan terletak di semenanjung kecil Pantai Atlantik kira-kira 550 km dari selatan El Aaiún (Laayoune).

## Iklim
Dakhla mempunyai iklim yang sederhana gersang (BWH, menurut pengelasan iklim Köppen). Dakhla menerima purata kurang daripada 40 mm hujan per tahun. Purata suhu sekitar 18 ° C pada bulan Januari, iaitu bulan paling sejuk di Dakhla dan sekitar 23 ° C dalam bulan September iaitu bulan yang paling panas.

## Rujukan
Swansea

**Swansea** ( ; , "Muara sungai Tawe"), secara rasmi dikenali sebagai **Bandaraya Swansea**, adalah sebuah bandar persisir pantai dan daerah di Wales. Ia adalah bandar kedua terbesar di Wales dan ke-26 terbesar di UK. Swansea terletak dalam sempadan daerah bersejarah Glamorgan. Terletak di kawasan pantai berpasir di South West Wales, kawasan daerah ini termasuklah Semenanjung Gower dan tanah tinggi Lliw. Swansea mempunyai penduduk seramai 239,000 orang pada tahun 2011, menjadikannya pihak berkuasa tempatan kedua paling ramai penduduk di Wales selepas Cardiff. Semasa zaman kegemilangannya pada abad ke-19, Swansea merupakan pusat utama industri tembaga, sehingga mendapat nama samaran 'Copperopolis'.

## Lihat juga
Desić

**Desić** merupakan sebuah tempat yang terletak di Serbia.

## Lihat juga
* Senarai tempat berpenduduk di Serbia

## Rujukan
Tafuna, Samoa Amerika

**Tafuna** adalah sebuah bandar kecil di pantai timur Pulau Tutuila, Samoa Amerika. Ia terletak di utara semenanjung Lapangan Terbang Antarabangsa Pago Pago dan satu batu dari selatan Nu'uuli, Samoa Amerika. Tafuna adalah penempatan yang terbesar di Samoa Amerika, dengan penduduk 8,209 orang menurut (Banci Amerika Syarikat pada tahun 2000), dan merupakan pusat kehidupan malam di pulau itu dengan deretan bar, kelab malam dan restoran makanan laut disini. Katedral Holy Family juga terletak di pulau ini.

Lapangan Terbang Antarabangsa Pago Pago yang terletak disini adalah ibu pejabat kepada Inter Island Airways. Kedai Utama, kilang industri ringan dan Hotel di Samoa Amerika kebanyakannya berada di Tafuna. Kanana Fou adalah Sekolah Swasta dibina pada tahun 1979 untuk Gereja Kristian Samoa Amerika.

## Rujukan
Andorra la Vella

**Andorra la Vella** (, ) adalah ibu kota negara Andorra, dan terletak kedudukan tinggi dari aras laut di kawasan timur Pergunungan Pyrene di antara Perancis dan Sepanyol. Ia juga adalah nama paroki yang mengelilingi ibu negara.

Pada tahun 2011, pusat bandar ini mempunyai penduduk seramai 22,256 orang dan populasi kawasan sub-bandar, termasuk Escaldes-Engordany mempunyai lebih 40,000 penduduk.

Industri utama adalah pelancongan, negara ini juga mendapat pendapatan asing daripada cukai. Perabot dan brandies adalah produk keluaran tempatan. Kedudukannya yang berada di ketinggian 1,023 meter (3,356 kaki) menjadikannya adalah ibu kota yang paling tinggi di Eropah dan sebuah resort ski popular. Ia bersempadan dengan Sepanyol.

## Bandar berkembar

## Rujukan
Les Escaldes

**Les Escaldes** atau secara ringkas Escaldes adalah kawasan bandar di Escaldes-Engordany, Andorra. Ia terletak berhampiran ibu negara, Andorra la Vella.

Nama Les Escaldes datang dari kehadiran mata air panas disini yang menghasilkan air bernitrogen pada suhu antara 22 ° C dan 66 ° C. Mata air panas itu diketahui oleh orang-orang Rom yang digunakan mereka untuk tujuan perubatan.
 
Terdapat industri tekstil dari Zaman Pertengahan, menghasilkan kain tenunan dan payung dalam beberapa persatuan. Kawasan ini juga terkenal dengan tarian tradisional Santa Anna.

## Iklim

## Rujukan

*
Kor

**Kor** (*Corps*) ( "core"; bentuk jamak dieja sama seperti singular tetapi disebut  "cores"; dari Bahasa Perancis, dari bahasa Latin *corpus* "pasukan") ialah sebuah formasi tentera yang besar terdiri daripada dua atau lebih divisyen, atau sebuah perkumpulan pentadbiran tentera didalam angkatan tentera dengan fungsi yang sama, seperti Artileri atau Semboyan. Kor juga boleh merujuk kepada unit tertentu atau cabang perkhidmatan tertentu, seperti Kor Marin Amerika Syarikat, Kor Marin Diraja, Kor Kehormat Bersenjata, atau Kor Komisioner.

Istilah tentera kemudiannya diterima pakai bagi organisasi perkhidmatan awam dengan struktur pemerintahan separa tentera, organisasi perkhidmatan sukarelawan awam, seperti Kor Keamanan, pelbagai kor ambulans, beberapa NGO (Pertubuhan bukan kerajaan), dan organisasi sukarelawan sivik yang lain. Oleh kerana penggunaan istilah ini, ia juga telah berkembang ke beberapa organisasi sivik atau sukarelawan lain yang kekurangan struktur separa tentera.

## Formasi tentera
Dalam kebanyakkan tentera darat medan, kor ialah sebuah formasi tempur yang mengandungi dua atau lebih divisyen, dan biasanya diperintah oleh seorang Leftenan Jeneral. Semasa Perang Dunia I dan Perang Dunia II, disebabkan skala pertempuran yang besar, kor pelbagai telah digabungkan kedalam tentera darat yang kemudian dibentuk kedalam Kumpulan tentera darat. Dalam tentera Barat yang mempunyai kor bernombor, nombor sering ditunjukkan dalam Angka Rumi (sebagai contoh, Kor VII).

## Lihat juga
* Salvation Army
* Organisasi tentera
* Kor Marin Amerika Syarikat
* Senerai kor tentera
* Kor Risik Diraja
* Kor Keamanan
* Kor Armor Diraja
* Kor Jurutera Amerika Syarikat
* Kor Ambulans
* Kor Agama Angkatan Tentera
* Kor Ordnans Diraja
* Kor Kesihatan Diraja
* Kor Polis Tentera Diraja
* Kor Perkhidmatan Am
* Kor Semboyan

## Rujukan
* Phisterer, Frederick, *Statistical Record of the Armies of the United States*, Castle Books, 1883, ISBN 0-7858-1585-6.
* Tsouras, P.G. *Changing Orders: The evolution of the World's Armies, 1945 to the Present* Facts On File, Inc, 1994. ISBN 0-8160-3122-3
* Warsaw Pact June 1989 OOB
Maracaibo

**Maracaibo** merupakan sebuah bandar dan perbandaran di barat laut Venezuela, di pantai barat selat yang menghubungkan Tasik Maracaibo ke Teluk Venezuela. Ia adalah bandar kedua terbesar di negara ini (selepas ibu negara Caracas) dan ibu negeri Zulia. Penduduk di bandar ini kira-kira 1,495,200 dengan kawasan metropolitan dianggarkan 2,108,404 pada tahun 2010. Maracaibo juga digelar **La Tierra del Sol Amada** ("Tanah Kekasih Matahari").

## Etimologi
Nama Maracaibo dikatakan datang daripada pemimpin politik yang berani (Ketua kumpulan Red Indian) iaitu Mara, seorang pemuda yang berani menentang penjajah Sepanyol dan beliau meninggal dunia semasa memerangi mereka. Dikatakan bahawa apabila Mara jatuh, kaum India menjerit "Mara Cayo!" (Mara jatuh!), dengan itu orang mula menyebut nama bandar ini dengan peristiwa yang berlaku itu. Ahli sejarah lain pula mengatakan bahawa nama pertama tanah ini dalam bahasa India adalah "Maara-Iwo" yang bermaksud "Tempat di mana ular-ular banyak terdapat".

## Geografi
Majlis Perbandaran Maracaibo kini dibahagikan kepada 18 kariah.

Maracaibo adalah salah satu daripada bandar-bandar paling panas Venezuela. Hujan di Sierra Nevada de Santa Marta memberikan kawasan bandar iklim yang semiarid (BSH) hanya dilemahkan oleh pengaruh sederhana tasik; suhu purata  ialah 29 ° C (84 ° F). Pada masa lalu iklim bandar, dan juga di semua pantai Tasik Maracaibo, adalah tidak sihat, kerana gabungan suhu tinggi dengan kelembapan yang tinggi. Pada masa ini, kesan pembangunan bandar, dan kawalan malapetaka, telah hampir mengubah corak perubahan iklim di Maracaibo secara drastik. Suhu tertinggi yang pernah direkodkan di bandar ini adalah 41 ° C (106 ° F), dan yang paling rendah adalah 18 ° C (64 ° F).

## Rujukan
Luganville

**Luganville**, yang dipanggil oleh orang-orang Santo dari pulau-pulau Vanuatu utara yang menggunakan Luganville sebagai bandar besar mereka, dan turut dipanggil Kanal (dari Perancis Segond Canal) oleh penduduk luar bandar pulau besar Espiritu Santo. Luganville adalah bandar kedua terbesar di Vanuatu. Populasi penduduk adalah 13,167 orang.

Jalan berturap utama yang melalui Luganville mengandungi kebanyakan perniagaan komersil disini dan jalan ini adalah cukup luas untuk dilalui oleh 4 buah trak di sepanjang jalan. Jalan-jalan kecil dan jalan-jalan terpencil memenuhi zon perumahan dan penempatan. Jalan utama mengandungi pelabuhan di hujung jalan, manakala pasaraya dan bangunan majlis perbandaran berada di hujung jalan yang lain. Di tengah laluan ini terdapat kedai-kedai peruncitan, salon, butik pelancongan, dan kedai perkakasan.

## Populasi
Penduduk Luganville terdiri daripada pelbagai etnik. Ia terdiri daripada majoriti besar orang asli Ni-Vanuatu dan juga komuniti kecil penduduk berketurunan Cina dan Eropah. Terdapat juga penduduk tidak tetap yang tinggal di Luganville, datang dari bahagian-bahagian lain Santo atau pulau-pulau yang berbeza dalam Vanuatu.

## Ekonomi
Luganville telah berubah dengan perkembangan perniagaan dan kedai-kedai di bandar. Walau bagaimanapun pengkritik mendakwa Luganville mempunyai potensi yang lebih besar dan harus dibangunkan dengan lebih banyak aktiviti ekonomi sejak Vanuatu telah mencapai kemerdekaan dari Great Britain dan Perancis pada tahun 1980. 

Luganville mempunyai hospital kedua terbesar di Vanuatu yang dipanggil Hospital Daerah Utara. Hospital ini menyediakan perkhidmatan kepada penduduk di Luganville dan orang-orang di kawasan pedalaman Santo. Selain hospital Luganville juga mempunyai perkhidmatan lain untuk kemudahan penduduk di pulau-pulau utara yang lain. Perkhidmatan ini adalah seperti Bank-bank,], [pusat internet dan klinik swasta. Ia selalu bergantung kepada bantuan daripada negara-negara di luar negara terutama Australia, New Zealand, dan China untuk membangunkan perkhidmatan disini kerana kekurangan modal insan tempatan.

== Iklim ==
<div style="width:75%">

</div>

== Bandar kembar ==
*  - [Kota Kinabalu], Sabah, Malaysia. *(Dalam proses)*
*  - Mont-Dore, New Caledonia. *(Dalam proses)*
*  - Honiara, Solomon Islands.
*  - Port Vila, Vanuatu.

## Rujukan
Kumpulan tentera darat

**Kumpulan Tentera Darat** (*Army Group*) ialah sebuah organisasi tentera yang merangkumi beberapa tentera darat medan, yang mampu bertahan untuk tempoh yang tidak ditentukan. Ia biasanya bertanggungjawab bagi sebuah kawasan geografi yang tertentu. Kumpulan tentera darat adalah organisasi tempur terbesar yang diperintah oleh seorang panglima—biasanya berpangkat Jeneral atau Fil Marsyal—dan ia secara umumnya mengandungi anggota antara 400,000 dan 1,000,000 askar.

Di dalam Angkatan Tentera Poland dan bekas Tentera Merah Soviet, sebuah kumpulan tentera darat dipanggil sebagai Barisan. Padanan untuk kumpulan tentera darat dalam Tentera Darat Imperial Jepun (IJA) ialah Tentera Darat Besar ().

Kumpulan tentera darat boleh menjadi formasi multi-nasional. Sebagai contoh, dalam Perang Dunia II, Kumpulan Tentera Darat Selatan (juga dikenali sebagai Kumpulan Tentera Darat Ke-6 AS) mengandungi Tentera Darat Ketujuh Amerika Syarikat dan Tentera Darat Pertama Perancis; Kumpulan Tentera Darat Ke-21 meliputi Tentera Darat Kedua British, Tentera Darat Pertama Kanada dan Tentera Darat Kesembilan Amerika Syarikat.

Dalam penggunaan Tentera Darat AS, nombor bagi kumpulan tentera darat dinyatakan dalam angka Arab (contohnya, "Kumpulan Tentera Darat Ke-12"), manakala nombor bagi tentera darat medan disebut mengeja (contohnya, "Tentera Darat Ketiga").
Caracas

**Caracas** secara rasmi **Santiago de León de Caracas**, adalah ibu negara dan bandaraya terbesar di Venezuela. Caracas terletak di bahagian utara negara ini, dengan bentuk muka bumi Caracas yang berada di lembah sempit di pinggir kawasan pergunungan pantai (Cordillera de la Costa). Terrain sesuai untuk bangunan terletak di antara 760 dan 910 m (2,490 dan 2,990 kaki) di atas paras laut. Lembah ini terletak berhampiran dengan Laut Caribbean, dipisahkan dari pantai oleh 2,200 m (7,200 kaki) banjaran gunung yang tinggi dan curam iaitu Cerro El Avila.

## Demografi
Daerah Metropolitan Caracas termasuklah kawasan Distrito Capital dan empat majlis perbandaran lain di Miranda State, Chacao, Baruta, Sucre, dan El Hatillo. Distrito Capital mempunyai penduduk 1,943,901 orang tahun 2011, manakala bagi Daerah Metropolitan Caracas dianggarkan 3,055,000 pada 2013.

### Jenayah
Jenayah di Venezuela dan Caracas, dilaporkan kedua-duanya mempunyai antara yang tertinggi kadar pembunuhan per kapita di dunia. Kebanyakan pembunuhan dan jenayah ganas lain tidak dapat diselesaikan. Kawasan-kawasan perumahan miskin yang meliputi bukit di sekitar Caracas adalah berbahaya pada setiap masa.

Penyelidikan yang lebih terkini bagaimanapun telah menyatakan kononnya pihak kerajaan menyembunyikan fakta sebenar kejadian jenayah di Caracas dan Venezuela untuk tujuan politik dengan mengatakan bahawa indeks kadar jenayah telah berjaya dikurangkan walaupun tidak sebenarnya. Pada tahun 2012, Caracas dianggap bandar ke-3 paling berbahaya di dunia oleh Majlis Keselamatan Warganegara, Keadilan dan Keamanan, dengan kadar pembunuhan 119 kes pembunuhan bagi setiap 100,000 orang.

## Iklim

Di bawah pengelasan iklim Köppen, Caracas mempunyai iklim savana tropika (Aw). Caracas juga beriklim intertropical, dengan hujan yang berbeza-beza antara 900 dan 1,300 milimeter (35 dan 51 inci) (tahunan), di kawasan bandarnya, dan sehingga 2,000 milimeter (79 inci) di beberapa bahagian sub bandar di bahagian pergunungan. Walaupun Caracas adalah dalam kawasan tropika, kerana suhu ketinggian yang secara amnya tidak hampir setinggi lokasi tropika lain di paras laut. Suhu purata tahunan adalah kira-kira 23.8 ° C (75 ° F), dengan purata bulan paling sejuk (Januari) 22.8 ° C (73 ° F) dan purata bulan paling panas (Julai) 25.0 ° C (77 ° F ), yang memberi perbezaan kecil suhu tahunan sebanyak 2.2 ° C (4.0 ° F).

Pada bulan Disember dan Januari terdapat kawasan berkabus yang banyak disebabkan oleh penurunan suhu secara tiba-tiba di waktu malam pada bulan ini sehingga boleh mencapai 8 ° C (46 ° F). Cuaca pelik ini dikenali oleh penduduk Caracas sebagai Pacheco. Di samping itu, suhu setiap malam kebiasaanya sepanjang tahun adalah lebih (14 hingga 20 ° C) lebih rendah daripada paras tertinggi siang hari dan biasanya tidak kekal melebihi 24 ° C (75 ° F), menyebabkan suhu malam yang sangat menyenangkan. Ribut hujan batu boleh berlaku di Caracas, tetapi jarang terjadi fenomena ini. Ribut elektrik adalah lebih kerap, terutamanya di antara bulan Jun dan Oktober, disebabkan oleh aktiviti di kawasan bandar yang terletak di sebuah lembah tertutup.





## Bandar berkembar

## Rujukan
MONUC

**Misi Pengaman Pertubuhan Bangsa-Bangsa Bersatu di Republik Demokratik Congo** atau **MONUSCO** (**United Nations Security Council Resolution 1925** sehingga 2010 dikenali sebagai **United Nations Mission in the Democratic Republic of Congo** atau **MONUC**, ), adalah pasukan keamanan Pertubuhan Bangsa-Bangsa Bersatu di Republik Demokratik Congo (*Democratic Republic of the Congo-DRC*) yang ditubuhkan oleh Majlis Keselamatan Bangsa-bangsa Bersatu sempena Resolusi Majlis Keselamatan Bangsa-bangsa Bersatu 1279 (1999) dan 1291 (2000) oleh Majlis Keselamatan Pertubuhan Bangsa-Bangsa Bersatu bagi memantau proses keselamatan Perang Kongo Kedua, sungguhpun kebanyakan tumpuannya tertumpu pada Pertikaian Ituri, pertikaian Kivu dan pertikaian Dongo.

Kehadiran awal UN di Republik Demokratik Congo, sebelum kelulusan Resolusi Majlis Keselamatan Pertubuhan Bangsa-Bangsa Bersatu 1291, adalah pasukan pemantau tentera bagi memantau dan melaporkan pematuhan pihak-pihak dalam persetujuan perdamaian, penempatan diluluskan melalui Resolusi Majlis Keselamatan Pertubuhan Bangsa-Bangsa Bersatu 1258 yang lebih awal (1999).

Sejak 1999, sekitar US$ 8.73 bilion telah dibelanjakan bagi membiayai usaha keselamatan UN di DRC. Sehingga Jun 2010, jumlah kekuatan keseluruhan pasukan keselamatan UN di DRC melebihi 20,000. Lebih dari tiga puluh negara telah menyumbang anggota polis dan tentera bagi usaha keselamatan, dengan India merupakan penyumbang terbesar. Pada Jun 2011, ia dilaporkan bahawa India bersedia untuk mengurangkan komitmen tenteranya pada MONUSCO.

## Sejarah

### 1990-an
Asal kehadiran tentera Pertubuhan Bangsa-Bangsa Bersatu kedua di Republik Demokratik Congo (DRC) berasal dari Persetujuan Genjatan Senjata Lusaka pada 17 Julai 1999 dan berikutan dengan Resolusi Badan Keselamatan Bangsa-bangsa Bersatu pada 6 Ogos 1999, yang meluluskan penempatan maksima 90 orang pegawai.

## Rujukan

## Bacaan lanjut
* Miller, Eric, "The Inability of Peacekeeping to Address the Security Dilemma," 2010. ISBN 978-3-8383-4027-2
* Shabbir Ahsan, *The peacekeeper*, 2007. ISBN 978-0-595-46896-6

## Pautan luar

* Official site
* UN MONUC site
* Indian Air Force in MONUC
* Foreign Policy: Prime numbers - Soldiers of Misfortune -Mai/June 2009 issue-
Sosiobiologi

**Sosiobiologi** merupakan kajian saintifik yang berasaskan andaian tingkah laku atau perlakuan sosial yang menyebabkan evolusi. Sosiobiologi cuba menjelaskan dan mengkaji tingkah laku sosial dalam konteks tersebut. Walaupun sosiobiologi sering dikaitkan sebagai cabang kajian biologi dan sosiologi, sosiobioliogi turut melibatkan fromethologi, antropologi, evolusi, zoologi, arkeologi, populasi genetik dan kajian disiplin lain. Dalam kajian perhubungan manusia, sosiobiologi berkait rapat dengan bidang anthropologi Darwin, ekologi perlakuan manusia dan evolusi psiklogi.

Sosiobiologi menyiasat tingkah laku sosial, seperti corak mengawan, pergaduhan untuk wilayah, pemburuan dan pembentukan naluri sosial. Sosiobiologi menerangkan bahawa tekanan dalam pemilihan menyebabkan haiwan mengalami evolusi dalam interkasinya dengan alam semula jadi, yang mengakibatkan evolusi genetik perlakuan sosial yang bermanfaat. 

Walaupun istilah "sosiobiologi" dikenal pasti sejak 1940an, konsep ini tidak mendapat sebarang pengiktirafan sehingga 1975 dengan penerbitan buku "Sosiobiologi: Sintesis baru" (*Sociobiology: The New Synthesis*) oleh Edward O. Wilson.   

## Definisi

E.O Wilson mentakrifkan sosiobiologi sebagai, "Kajian lanjutan populasi biologi dan teori evolusi dalam organisasi sosial"

Sosiobiologi berasaskan premis bahawa sesetengah tingkah laku (sosial dan persendirian) diwariskan dan mungkin disebabkan oleh pemilihan semula jadi. Konsep ini berdasarkan idea bahawa sesuatu tingkah laku berubah mengikut masa, seperti proses yang sama yang berlaku dengan ciri-ciri fizikal yang dianggap melalui proses evolusi. Oleh demikian, haiwan akan bertindak dalam tingkah laku yang dianggap berkesan dalam evolusi.

## Rujukan
MALBAT

**MALBAT** (**MAL**aysia **BAT**alion) merujuk pada batalion ketenteraan Malaysia yang bertugas di luar negara, biasanya sebagai sebahagian daripada pasukan pengaman Pertubuhan Bangsa-Bangsa Bersatu (PBB).

MALBATT I (Batalion Malaysia I) bertugas dengan Pasukan Perlindungan PBB (UNPROFOR) pada 1993 untuk mengawasi gencatan senjata dan juga mengawasi pelucutan senjata puak-puak yang bertelagah di Bosnia. Unit tersebut kemudiannya diganti oleh 2 Armor yang berkhidmat sebagai MALBATT II dalam tahun 1994 – 1995. 4 Armor berkhidmat sebagai MATBATT IV dan MALCON I (kontinjen Malaysia I) misi IFOR di bawah naungan NATO. Pasukan Malbat 5 pula terdiri daripada lima pegawai dan 68 anggota lain-lain pangkat Rejimen Ke-4 Kor Armour Diraja (4 KAD) yang berlepas ke Lebanon pada Oktober 2012. MALBATT 850 - 1 kontigen yang terdiri dari 300 kakitangan MAF dan RBAF yang berlepas dari Malaysia ke Lebanon pada 22 Oktober 2013.

## Sejarah

### 1960-an
Malaysia atau nama asalnya Persekutuan Tanah Melayu negara pertama terlibat misi pengaman di Congo (Operasi PBB di Congo, ONUC) dari 1961 hingga 1963, ketika itu dinamakan sebagai *Malayan Special Forces* (MSF) telah digerakan ke negara Afrika bergolak dan negara Asia ketiga selepas India dan Indonesia.

Misi sulung ini diketuai oleh Brig. Jen. Abdul Hamid Bidin manakala timbalan iaitu Lt. Kol. Ungku Nazaruddin bersama dua unit infantri serta pasukan sokongan seperti armor, perubatan, logistik dan semboyan. Antara lokasi yang menempatkan anggota MSF antaranya di Katanga dan sekitarnya.

Sepanjang misi pengaman, hanya dua anggota menerima Pingat Gagah Berani dan Pingat PBB, dari segi korban hanya tiga anggota terkorban semasa bertugas. Misi ini berakhir pada September 1963 susulan Konfrontasi Malaysia-Indonesia dan sejak itu lebih fokus keselamatan negara sahaja sehingga 1987.

### 1988-89: Namibia
Pada akhir 1980-an, Malaysia sekali lagi diberi peluang kedua menyertai misi pengamanan. Kali ini, MALBAT kembali ke bumi Afrika dan menyertai Pasukan Bimbingan Peralihan PBB (UNTAG) di Namibia, dan melibatkan pasukan Batalion ke-17 Rejimen Askar Melayu DiRaja (RAMD) dipilih mengikuti misi tersebut selama setahun.

## Dalam budaya popular
*MALBATT: Misi Bakara* merupakan filem tempatan yang berkisarkan tentang 19 askar dari Rejimen Askar Melayu Diraja (RAMD), rejimen paling kanan dalam tentera Malaysia, dihantar dalam misi berbahaya untuk menyelamatkan 70 Renjer AS yang terperangkap di Pasar Bakara di Somalia semasa perang saudara pada tahun 1993. Filem ini bakal ditayangkan pada 24 Ogos 2023. Filem ini diarahkan oleh Adrian Teh dan dibawah syarikat Golden Screen Cinemas, Act 2 Picutres, Berjaya Pictures, Aurum dan Astro Shaw serta edaran GSC Movies. 

## Rujukan
Mohd Ghazali Che Mat

Allahyarham Jeneral B. Tan Sri Dato' Seri Panglima Dr. **Mohd Ghazali bin Che Mat** (17 Disember 1931 – 7 Julai 2021) ialah seorang anggota tentera Malaysia yang berasal dari Lenggong, Perak. Beliau merupakan mantan Panglima Angkatan Tentera (*PAT*) Malaysia yang ke-8 dan mantan Panglima Tentera Darat (*PTD*) Malaysia yang ke-9.

Dalam pertempuran yang berlangsung pada 13 Nov 1957, Platun 1 Kompeni A, 2 RAMD di bawah pimpinan Ghazali bertembung dengan salah satu kumpulan yang dikenali sebagai 37/39 Platun Pembebasan dari Rejimen Ke-5 PKM.

Semasa mendaki bukit untuk merapati kedudukan musuh, mereka ditembak bertubi-tubi dari atas bukit. Menyedari keadaan bahawa anggota-anggota tidak dapat membalas tembakan, Leftenan Ghazali dan seorang anggotanya bernama Prebet Hassan Selati menyerbu ke arah musuh sambil melepaskan tembakan.

Tindakan nekad dan berani tersebut mengejutkan musuh dan memaksa mereka berundur. Dalam pertempuran ini, dua orang pengganas komunis berjaya dibunuh.

Rentetan daripada peristiwa berdarah itu, beliau telah dikurniakan pingat Panglima Gagah Berani (PGB) pada 31 Ogos 1958, iaitu sempena ulangtahun pertama Hari Merdeka di atas keberaniannya semasa pertempuran antara Platun 1 Kompeni A, 2 RAMD yang dipimpin oleh beliau ketika menentang kumpulan pengganas 37/39 Platun Pembebasan dari Rejimen Ke-5 PKM.

Beberapa tahun kemudian, beliau telah dinaikkan pangkat sebagai Panglima Tentera Darat untuk tempoh setahun dari 1984 hingga tahun 1985, beliau hanya bersara dalam karier ketenteraanya sebagai Panglima Angkatan Tentera di mana beliau berkhidmat dalam pangkat tertinggi itu dari tahun 1985 hingga 1987, iaitu usia persaraan wajib beliau secara pilihan pada usia 56 tahun (ketika itu beliau hanya berumur 55 tahun 10 bulan semasa persaraanya, dua bulan sebelum ulangtahun kelahirannya ke-56 pada bulan Disember tahun itu).

Selepas sahaja bersara, beliau telah menjadi Pengerusi Lembaga Pengarah sebuah syarikat GLC di bawah naungan Kementerian Pertahanan Malaysia melalui badan berkanunnya, Lembaga Tabung Angkatan Tentera, iaitu Boustead Holdings Berhad sehingga tahun 2019.

Salah seorang anak beliau ialah SAC Zulfikar Ghazali yang kini berkhidmat dalam pasukan Polis Diraja Malaysia sebagai Komandan Pusat Latihan Polis (PULAPOL) Sarawak, sementara empat orang cucu beliau bergiat aktif dalam sukan Muay Thai, yang paling terkenal ialah Johan Ghazali.

## Rujukan
* Keberanian Dan Pengorbanan
Sekolah Kebangsaan Kampung Bahagia

**Sekolah Kebangsaan Kampung Bahagia** boleh merujuk pada:-

# Sekolah Kebangsaan Kampung Bahagia, Teluk Intan
# Sekolah Kebangsaan Kampung Bahagia, Sandakan